"Nuntă de aur" la Primăria Suceava. Un număr de 27 de cupluri sărbătorite de primarul Lungu și viceprimarul Harșovschi. "Ne sunteți modele de viață" (foto)
Primăria municipiului Suceava a organizat sâmbătă, 30 martie, "nunta de aur" pentru un număr de 27 de cupluri care au împlinit 50 de ani de căsătorie. Amfitrioni au fost primarul Ion Lungu și viceprimarul Lucian Harșovschi, candidatul PNL la Primăria Suceava la alegerile din 9 iunie. "Astăzi, am avut bucuria de a transmite un mesaj de admirație celor 27 de cupluri de aur, care de 50 de ani sunt alături unul de celălalt la bine și la greu. A fost greu să vorbesc în fața celor care au construit acest oraș. Eu cu soția suntem de 24 de ani împreună și avem trei copii și mă gîndesc ce frumos va fi când vom ajunge și noi la această vârstă. Vă spun că "Suceava întinerește" indiferent de vârsta pe care o avem în buletin. Mulți ani fericiți și sănătoși și de acum înainte! Ne sunteți modele de viață", a transmis Lucian Harșovschi care la final a ciocnit câte un pahar cu șampanie cu fiecare sărbătorit.